**l. A zene története**

Mi a ZENE? Hogyan alakult ki és változott folyamatosan és titokzatosan az írásbeliség előtti korok óta, míg lett mindennapjaink természetes kísérője?

Koronként hogyan módosult, gazdagodott, vált egyes történelmi és földrajzi helyszíneken, míg az áldozati szertartásból jelbeszéd alakult ki a hang felemelésével, a hangszerek megerősítő támogatásával?

Mennyi időnek kell eltelnie, míg az ember rájön, hogy *ének többre képes, mint a beszéd*, mert bármikor, térben is időben könnyen ***megismételhető varázslat***.

Máig élő primivív dallamvilág (nálunk ss mm s m ss m) – változó jelentéstartalom,

* Siratók – recitáló, emelt hangú énekbeszéd minden kultúrában,

*(Pl. gyimesi csángó sirató)*

* Közösségi formula változó szöveggel, az emlékezet éltette dallamok.
* kötött hangrendszerek megjelenése és közös nyelvvé válása (pentatónia)
* Különböző ősi kultúrák zenetörténete röviden

(*Pl. a 3400 éves Hurrita Nikkal-himnusz, Seikilos sírverse a 1. sz.-ból, Euripidész Oresztészének kartöredéke – az első európai írott zenei emlék)*

* Arab-perzsa térhódítás a zenében is a 7. sz.-tól Európában (makám dallamminták.

„A primitív ember babonás zeneösztöneiből kibontakozik a tudatos, szabályozott zenegyakorlat, kivirágzik a dallamvilág*.” (Szabolcsi Bence)*

* Az ősi pentatónia kibővülése héttagú rendszerré, a diatóniává, ami zenénk alapjává
* Az ókori zene határán első találkozások a keresztény zenével és lírával

**2. Zenei korszakváltások**

Váltják egymás a zenei korszakok is: elkezdődik valakivel vagy valamivel és megállíthatatlanul terjed, kiszorítva a korábbi zenei konvenciókat és formákat, hogy átvegye helyüket az új.

Nagyjából beazonosíthatóan a következő szerzők, ill. művek a korszakváltók:

* Ókor és középkor találkozásánál az első stílusölelkezéseket tanúsítja *pl. Oxyrhynchos-himnusz)*
* 590-től **Nagy Szent Gergely** pápa lép át a jövőbe a zenei írásbeliséggel, létrehozza és rendszerezi a zenei nyelvet. Gregoriánum. A kor az egyházzenéről szól. *(Pl. Tantum ergo… miseének)*
* Középkor és reneszánsz határán **Josquin des Pres**-vel tör utat magának a zene reneszánsza, szövegre építve a zenei mondanivalót. *(Pl. A tücsök c. dal)*
* A reneszánszból a barokkba **Monteverdi Orfeo**-ja nyit utat, mint az első *dramma per musica*=zenedráma=opera, az első színpadi zenemű. *„A beszéd legyen ura a zenének, ne szolgálója*” (Monteverdi).

Először mutatja meg a zene nyelvén, hogy az ember halálában is halhatatlan. *(Pl. Monteverdi: Orfeo)*

* A barokkból J. S. Bach halálával a **bécsi klasszikák** lépnek elő: Haydn, Carl Philipp Emanuel Bach, Mozart
* Klasszikákat követve a forradalmár-polgár **Beethoven** hozza el új dallamvilágával és mondanivalójával a romantika új zenei nyelvét, *(3. Eroica szimfónia)*
* a **romantikát**, melynek legnyomatékosabb képviselői majd *Wagner, Liszt és keleten Muszorgszkij* lesznek.

**3. Magyar romantika**

**Erkel Ferenc és Liszt Ferenc**

A magyar nemzeti opera megteremtése [**Erkel Ferenc**](https://hu.wikipedia.org/wiki/Erkel_Ferenc) (1810–1893) nevéhez fűződik. Tevékenysége természetesen sokrétűbb, zongorára írtdarabokat, kórusoknak komponált, szervező munkájával megteremtette a lehetőségét egy operarészleg, majd operaház létrejöttének, de előadóművészként is jelentőset alkotott.

[*Himnuszunk*](https://hu.wikipedia.org/wiki/Magyarorsz%C3%A1g_himnusza) megzenésítője. Itt visszafogottan alkalmazza a gyakorlatában megszokott magyaros motívumokat, mértéktartóbb hangvételével időtálló értéket hozott létre.

Erkel **első operája a**[***Bátori Mária***](https://hu.wikipedia.org/wiki/B%C3%A1tori_M%C3%A1ria) volt (1840), amelyben a német-olasz stílus dominált, de már megjelentek magyaros stílusjegyek is.

**A *Hunyadi László*** volt az első átütő siker **1844**-ben, amely az *„első magyar nyelvből kifejlesztett zeneiségű”* opera volt. Sikerét a politikai közhangulat is segítette(a magyar Nabucco).

Még nagyobb sikerrel mutatták be a ***Bánk bán*t 1861**-ben. Erkel operáit – magyaros vonásaik ellenére – szakértők a német-olasz operai hagyományok magyar színpadra alkalmazásaként értékelik.

*(Pl. Hunyadi László: Nyitány*

*Bánk bán: Melinda áriája a 2. felvonásból)*

**Liszt Ferenc**

Doborján 1811 - Bayreuth 1886

A l9. sz.-i romantikus zene egyik varázslatos tehetségű alkotóegyénisége. Virtuóz, mágikus erejű zongorajátékos, egyéni hangvételű zeneszerző, karmester méltán szerzett európai hírnevet.

* Példaképei: Chopin = árnyalt zongorajáték

Berlioz = zenekari nyelv, programzene

* Rendkívül termékeny zeneszerző volt (1400 mű). Műveinek nagy részét zongorára komponálta, ezek zömének eljátszásához rendkívüli technikai tudás szükséges.
* Mintegy 400 eredeti művének zöme virtuóz zongoramű, szimfónia, szimfonikus költemény, mise.

Zenei munkássága mellett rengeteg esszét írt különböző témákról.

Miséi, 19 magyar rapszódiája és legtöbb műve jellegzetesen magyaros témájú és hangvételű.

Olyan alkotó elme volt, aki a látottakból hallhatót teremtett. Az a nemes cél ösztökélte, hogy alkotásait a legszélesebb népréteg is megértse. Ezért kapcsolta zenéjét közismert képzőművészeti, irodalmi alkotásokhoz, természeti képekhez.

Emberi nagyságával is példát mutatott. Barátja, segítője, felfedezője lett számos induló művésznek. Az adakozás apostolának nevezték:

*(XV. magyar rapszódia – Rákóczi induló*

*A Villa d’ Este szökőkútjai)*